Fegerieg
Fegerieg a zo ur gumun eus Breizh, e Liger-Atlantel, e gevred ar vro.

Douaroniezh 
 E Fegerieg emañ kember ar Gwilen hag an Izar.

Istor

Henamzer 
 War an hent galian-ha-roman eus Darioritum da Andecavis dre Vlaen edo Fegerieg.

kantved 
 E 1449 e voe lakaet ar barrez en Eskopti Redon, bet savet e miz Even ha diskaret e miz Kerzu.

Dispac'h Gall 
 Krouet e voe kumun Fegerieg e 1790 diwar ar barrez katolik. Lakaet e voe e Kanton Sant-Nikolaz hag e Bann Blaen. E 1800 e voe lakaet en Arondisamant Savenneg.



Brezel-bed kentañ  
 Mervel a reas 148 gwaz ag ar gumun abalamour d'ar brezel hervez monumant ar re varv, da lavaret eo 5,35% eus he foblañs e 1911.
 Ur milour bet ganet e Fegerieg a voe fuzuilhet gant al lu gall e 1916.

Eil brezel-bed 
 Mervel a reas trizek den ag ar gumun abalamour d'ar brezel hervez monumant ar re varv.

Trevadennoù 
 Brezel Indez-Sina:  mervel a reas ur milour eus ar gumun hervez monumant ar re varv d’ar 24 a viz Genver 1949 er Col Des Nuages (Kreiz-Annam) er Viêtnam; serjant e oa er 75vet BCG (Batailhon Trevadennel Ijinouriezh).
 Brezel Aljeria: lazhet e voe ur milour eus ar gumun d’ar 16 a viz Mae 1962.

Lakaet e voe ar gumun e Kanton Pontkastell-Keren pa voe diskaret Kanton Sant-Nikolaz-an-Hent e 2014.

Brezhoneg 
 E-kerzh ar bloavezhioù 1930 e votas kuzul-kêr Fegerieg ur gouestl evit kelenn ar brezhoneg er skolioù, diwar atiz al luskad Ar Brezoneg er Skol (ABES).

Monumantoù ha traoù heverk

Henamzer 
 Ur bonn miler e Kreac’h Sant-Jakez. 
 Kavet e voe  delwenn un doueez c'halian bet graet e pri poazh gant Rextugenos (dibenn ar Iañ kantved–penn-kentañ an Eil kantved) e krec’h Bro e 1887. Miret eo er Mirdi Dobrée e Naoned.

Krennamzer 
 Ul laouer-vez eus prantad ar Veroveed.

Kastelloù ha manerioù 

 Kastell La Touche Saint-Joseph, luc’hskeudenn.
 Kastell an Dreneg, XVIvet kantved.
 Maner Penhoet.

Savadurioù relijiel katolik 

 Chapel Sant Armael, XIIIvet kantved-XXvet kantved, luc’hskeudennoù.
 Chapel ar Vadalen e La Madeleine, luc’hskeudennoù.
 Chapel Sant Jakez e Le Bellion, XIVvet kantved-XVvet kantved-XVIIIvet kantved, adkempennet tro 2000, luc’hskeudennoù.
 Chapel Intron-Varia Gwir-Sikour, Sant Sulian ha Sant-Europus e Barrisset, 1710,  luc’hskeudennoù.
 Chapel  an Aeled-Vat e Villeberte, 1798, luc’hskeudennoù.
 Chapel  Santez Anna en Dreneg, XIVvet kantved- XVvet kantved, luc’hskeudennoù.

Monumantoù all 
 Monumant ar re varv e-tal an iliz katolik, luc’hskeudenn. Dioueliet e voe d’ar  27 a viz Du 1921.

Emdroadur ar boblañs abaoe 1962

Melestradurezh

Tud 
 Louis-Charles de Rieux, bet fuzuilhet e 1795 goude Dilestradeg c'hwitet ar roueelerien e Kiberen.
 Louis Legendre, 33 bloaz, ganet e Fegerieg, korporal er 225 Rujumant Troadegiezh, fuzuilhet gant al lu gall e Somme-Suippe d'an 29 a viz Du 1916 e-pad ar Brezel-bed kentañ.

Gevellerezh

Liammoù diavaez

Fegerieg war lec'hienn Geobreizh

Dave ha notennoù

Kumunioù Liger-Atlantel
Kumunioù Bro-Naoned
Eskopti Redon
Kumunioù bet krouet e Liger-Izelañ e-pad an Dispac'h Gall
Soudarded vreizhat bet fuzuilhet gant al lu gall e-pad ar Brezel-bed kentañ